Kirilas Lemochas

Kirilas Lemochas (, 1841 m. birželio 7  d. Maskva, Rusijos imperija – 1910 m. kovo 9 d. Sankt Peterburgas, Rusijos imperija) – rusų žanro tapytojas, Sankt Peterburgo dailės akademijos akademikas, keturiolikos maišto dalyvis, vienas iš „Dailininkų artelės“, Kilnojamųjų dailės parodų draugijos steigėjų.

Biografija 

Kirilas Lemochas gimė 1841 m. birželio 7 d. Maskvoje, Rusijos imperijoje vokiečių kilmės
muzikos mokytojo Vikentijaus Lemocho ir Elžbietos Šildbach šeimoje.

Nuo 1851 iki 1856 m. Kirilas Lemochas mokėsi Maskvos tapybos ir skulptūros mokykloje, Jegoro Vasiljevo dirbtuvėse. 1858 m. Lemochas įstojo į Sankt Peterburgo imperatoriškąją dailės akademiją, į istorinio žanro klasę. Šiai klasei vadovavo Piotras Basinas ir Aleksejus Markovas. Už etiudus ir piešinius bei pastangas moksle Lemochas Dailės akademijos tarybos buvo apdovanotas dviem mažaisiais ir dviem didžiaisiais sidabro medaliais.

1863 m. Lemochas gavo mažąjį aukso medalį už paveikslą „Mozė išgauna vandenį iš uolos“.

1863 m. lapkričio 9 d. Kirilas Lemochas dalyvavo Dailės akademijos keturiolikos studentų maište. Studentai atsisakė dalyvauti konkurse dėl didžiojo aukso medalio. Konkursas buvo skirtas Dailės akademijos 100-osioms gyvavimo metinėms. Nuo 1863 m. iki 1867 m. Lemochas buvo Sankt Peterburgo dailininkų artelės, kuriai vadovavo Ivanas Kramskojus, nariu. Buvo vienas šios artelės steigėjų.

1868 m. Lemochui už Dailės akademijos parodoje išstatytą paveikslą „Šeimos skausmas” buvo suteiktas 1-ojo laipsnio dailininko vardas. 

Kirilas Lemochas gyveno Sankt Peterburge užsidirbdamas privačiomis piešimo pamokomis aristokratų šeimose. Vasaras leisdavo Chorvino kaime prie Maskvos. Minėtame kaime buvo įsirengęs kūrybines dirbtuves. Chorvino kaimo gyventojai pavaizduoti nemažoje dalyje Lemocho paveikslų. 

Kirilas Lemochas yra mokinęs dailės ir būsimojo Rusijos imperijos caro Aleksandro III vaikus, taip pat mokė ir būsimą carą Nikolajų I. Tačiau talentingiausia mokine laikoma jaunesnioji Nikolajaus I sesuo didžioji kunigaikštytė Olga Aleksandrovna, kuri labai rimtai pasinėrė į dailę visą likusį savo gyvenimą. 

1870 m. Lemochas, pasiūlius Grigorijui Miasojedovui, tapo vienu Peredvižnikų draugijos steigėju. Tačiau jau kitais metais Lemochas buvo išmestas iš draugijos dėl jos nuostatų pažeidimo, būtent dėl to, kad nepateikė kūrinio parodos atidarymui. 1878 m. Lemochas vėl įstojo į minėtą draugiją.  1879 m. jis buvo išrinktas Peredvižnikų draugijos valdybos nariu, 1880 m. jis tapo nuolatiniu draugijos iždininku, išsiskiriančiu nepriekaištingu sąžiningumu ir kruopštumu finansiniuose reikaluose. 

1875 m. už septynius paveikslus, išstatytus Dailės akademijos parodoje, Lemochui suteiktas akademiko vardas. 1893 m. Kirilas Lemochas išrinktas Peterburgo dailės akademijos tarybos nariu. 

Už caro vaikų mokymą Lemocui buvo paskirta pensija iki gyvos galvos. Nuo 1897 m. beveik iki pat mirties Lemochas ėjo Imperatoriaus Aleksandro III vardo rusų muziejaus dailės skyriaus saugotojo pareigas. 

Kirilas Lemochas mirė 1910 m. kovo 9 d. Sankt Peterburge, palaidotas Maskvoje.

Galerija

Nuorodos

Literatūra 
 Лемох, Карл Викентьевич // Настольный энциклопедический словарь: в 8 томах. – М. : Изд. товарищ. «А. Гранат и К°», 1895–1901. – Т. 26. – С. 640 (стб.).
 Лемох, Кирилл Викентьевич // Энциклопедический словарь Брокгауза и Ефрона : в 86 т. (82 т. и 4 доп.). – СПб., 1890–1907.
 Быковский Н. М. Кирилл Викентьевич Лемох. (В память долголетней дружбы) // Московский еженедельник : журнал. – М., 1910. – № 14. – С. 23—30.
 Минченков Я. Д. Лемох Кирилл Викентьевич // Воспоминания о передвижниках. – Издание пятое. – Л.: „Художник РСФСР“, 1964. – 68-76 с.
 Корнилаева Ирина. Кирилл Викентьевич Лемох (рус.) // Приходская газета «Лампада». – М.: Храм иконы Божией Матери «Знамение» в Ховрине, 2005. – № октябрь 6 (43). – С. 6—7. Архивировано 3 марта 2016 года.
 С. Н. Кондаков. Юбилейный справочник Императорской Академии художеств. 1764–1914. – Спб.: Товарищество Р.Голике и А.Вильборг, 1915. – Т. 2. – С. 113. – 454 с.

Rusijos dailininkai